खेल मैदान में सैप्टिक की गंदगी से फैला कीचड़
नगर के मध्य श्रृंगी ऋषि हाईस्कूल स्थित खेल मैदान के विकास के नाम पर अब तक लाखों रुपए खर्च किए जा चुके हैं। इसके बावजूद पर यह मैदान दुर्दशा से उबर ही नहीं पा रहा है। नगर में सभी बड़े खेल व अन्य आयोजन इस मैदान पर होते हैं। इसके बावजूद इसे संवारने की ओर अधिकारियों का ध्यान नहीं है।
जनपद के खेल मैदान में अस्पताल भवन बना दिया गया है। ऐसे में बच्चों के सामने खेलने के लिए एक मात्र विकल्प श्रृंगी ऋषि खेल मैदान ही रह गया है। अनदेखी का आलम यह है कि इस मैदान में वार्ड क्रमांक 7 की नालियों का गंदा पानी और सैप्टिक की गंदगी जमा हो रही है। नाली का पानी मैदान में बह रहा है, जिससे हर तरफ कीचड़ व गंदगी का आलम है। इस माहौल में यहां खेलने वाले बच्चों में बीमारियां फैलने का खतरा बढ़ गया है। बच्चे इसकी शिकायत कई बार नगर पंचायत में कर चुके हैं, पर ध्यान देने की फुर्सत किसी को नहीं है। पूर्व में शिकायत के बाद तत्कालीन एसडीएम संदीप अग्रवाल ने निर्देश दिए थे कि वार्ड का गंदा पानी मैदान में न बहाया जाए, पर उनके स्थानांतरण के बाद इस पर अमल करना भी जरूरी नहीं समझा गया।
नगरी. खेल मैदान में इस तरह बह रही है नाली की गंदगी।
दो साल बाद भी काम अधूरा
बताया गया है कि दो साल पहले मैदान समतलीकरण व अन्य निर्माण कार्यों के लिए राशि का आबंटन हुआ था, पर काम अब तक पूरा नहीं हुआ है। बस स्टैण्ड से बजरंग चौक तक सड़क किनारे नाली निर्माण कार्य चल रहा था, तब यहां खुदाई से निकले मुरूम को मैदान में लाकर डाला गया था। दर्शकों को बैठने के लिए बनाई जा रही गैलरी का काम भी अधूरा है। प्रकाश व्यवस्था नहीं होने के कारण रात में यहां जुआरियों, शराबियों का जमावड़ा लगा रहता है।
उपाय कर रहे
मैदान में आ रहे गंदे पानी की निकासी के उपाय किए जा रहे हैं। जल्द ही समतलीकरण का कार्य पूर्ण किया जाना है। नंद यादव, अध्यक्ष नगर पंचायत नगरी
अव्यवस्था
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva